รัฐบาลไทย-ข่าวทำเนียบรัฐบาล-ศธ.สร้างความเข้มแข็งการศึกษาทุกพื้นที่ ขับเคลื่อนแผนบูรณาการด้านการศึกษา 6 ภาค
วันศุกร์ที่ 22 กุมภาพันธ์ 2562
ศธ.สร้างความเข้มแข็งการศึกษาทุกพื้นที่ ขับเคลื่อนแผนบูรณาการด้านการศึกษา 6 ภาค
กระทรวงศึกษาธิการ โดยสํานักงานปลัดกระทรวงศึกษาธิการ เผยแพร่บทความ "ศธ.สร้างความเข้มแข็งการศึกษาทุกพื้นที่ ขับเคลื่อนแผนบูรณาการด้านการศึกษา 6 ภาค" ในหนังสือพิมพ์ข่าวสด หน้า 5 ฉบับวันที่ 22 กุมภาพันธ์ 2562
ศธ.สร้างความเข้มแข็งการศึกษาทุกพื้นที่
ขับเคลื่อนแผนบูรณาการด้านการศึกษา 6 ภาค
กระทรวงศึกษาธิการ (ศธ.) ให้ความสําคัญกับการทํางานระดับพื้นที่ เพื่อให้การศึกษาเป็นรากฐานพัฒนาประเทศตามยุทธศาสตร์ชาติ 20 ปี โดยวางแนวทางบูรณาการการบริหารจัดการระดับภาคทั้ง 6 ภาค เพื่อขับเคลื่อนให้เกิดความเชื่อมโยง-บูรณาการ-การมีส่วนร่วมของทุกภาคส่วน พร้อมทั้งอนุมัติแผนงาน/โครงการ ให้รองรับเป้าหมายการบริหารงานเชิงพื้นที่แบบบูรณาการที่มีความแตกต่างกันในแต่ละภาค
เมื่อเร็วๆ นี้พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการลงพื้นที่ไปประชุมมอบนโยบายและแนวทางการบูรณาการด้านการศึกษาระดับภาค ของ ศธ. ทั้ง 6 ภาค เพื่อสร้างการรับรู้ ความเข้าใจ ทิศทางนโยบายและแนวทางการบูรณาการด้านการศึกษาระดับภาค พร้อมทั้งแลกเปลี่ยนความคิดเห็น เพื่อนําแนวทางการบูรณาการการพัฒนาการศึกษาไปสู่การปฏิบัติในระดับภาค ที่เน้นการขับเคลื่อนให้เกิดความเชื่อมโยง มีการบูรณาการ และการมีส่วนร่วมของทุกภาคส่วน
ศธ.กําหนดแนวทางทํางานบูรณาการบริหารจัดการระดับภาค
พล.อ.สุรเชษฐ์กล่าวว่า ในการประชุมแต่ละภาค ได้เชิญศึกษาธิการภาค 6 ราย ที่ ครม.แต่งตั้ง เพื่อกําหนดทิศทางการทํางานในพื้นที่ระดับภูมิภาคให้เกิดการเชื่อมโยงกันอย่างเป็นระบบ โดยมี 5 องค์กรหลักทํางานร่วมกันคือ สป.-สพฐ.-สอศ.-สกอ.-สกศ. รวมถึงหน่วยงานใน สป. เช่น สํานักงาน ก.ค.ศ.-กศน.-สช. และสํานักงานศึกษาธิการจังหวัดในพื้นที่
โดยส่วนกลางจะเป็นผู้กําหนดนโยบายและให้การสนับสนุนข้อระเบียบต่างๆ ที่เกี่ยวข้องส่วนในพื้นที่การบริหารราชการที่รัฐบาลกําหนดให้เป็น 6 ภูมิภาค ได้แก่​ ภาคเหนือ​ ภาคตะวันออกเฉียงเหนือ​ ภาคกลาง​ ภาคตะวันออก​ ภาคใต้​ และภาคใต้ชายแดน แต่ละภาคจะมีสํานักงานศึกษาธิการภาค/จังหวัด ตลอดจนส่วนราชการในระดับจังหวัด ร่วมกันทํางานเชื่อมโยงกันหมด มุ่งหวังให้เกิดผลสัมฤทธิ์ในการด้านศึกษาอย่างเป็นรูปธรรมและเกิดความยั่งยืน สอดคล้องกับทิศทางการพัฒนาประเทศในบริบทและมิติต่างๆ​ เพื่อให้บรรลุตามวิสัยทัศน์ประเทศไทยในปี​ พ.ศ.2580
เน้นพัฒนาผู้เรียนทุกกลุ่มวัย ตอบสนองบริบทพื้นที่แต่ละภาค
นายอํานาจ วิชยานุวัติกล่าวว่า ศธ.ได้กําหนดแนวทางการบูรณาการด้านการศึกษาระดับภาคเพื่อให้ประชาชนทุกกลุ่มวัยได้รับการศึกษาในระบบต่าง ๆ​ และเรียนรู้ตลอดชีวิต​ เด็กและเยาวชน​ ผู้เรียน​ มีทัศนคติที่ถูกต้อง​ มีพื้นฐานชีวิตที่เข้มแข็ง​ โดยที่การจัดการศึกษาต้องสอดคล้องกับทิศทางการพัฒนาประเทศ​ ที่เป็นการบูรณาการแผนงาน/โครงการให้มีความสอดคล้อง​เชื่อมโยงกัน รวมทั้งการจัดทํางบประมาณ​เชิงบูรณาการ​ สามารถตอบสนองต่อการพัฒนาพื้นที่ในแต่ละภาค โดยกําหนดการทํางานเป็น 3 ส่วน
1)สํานักงานปลัดกระทรวงศึกษาธิการโดยมีสํานักงานศึกษาธิการภาค (ศธภ.) ทั้ง 6 ภาค ดูแลรับผิดชอบแต่ละพื้นที่ ตามแผนงาน/โครงการ/งบประมาณของทุกหน่วยงานที่ ศธ.ได้อนุมัติแล้ว ดังนี้
•ภาคเหนือ 17 จังหวัดกําหนดให้ ศธภ.ภาคเหนือ (เชียงใหม่) รับผิดชอบ เพื่อตอบโจทย์การพัฒนาพื้นที่ให้เป็น“ฐานเศรษฐกิจสร้างสรรค์มูลค่าสูงเชื่อมโยงเศรษฐกิจกับประเทศในกลุ่มอนุภูมิภาคลุ่มแม่น้าโขง”มีโครงการที่ได้รับอนุมัติให้ดําเนินการแล้ว 94 โครงการ มีหลายโครงการที่สําคัญ เช่น โครงการสนับสนุนให้ผู้สูงอายุเกิดการสร้างรายได้และมีงานทําในรูปแบบกลุ่มอาชีพและกลุ่มวิสาหกิจ โดยทํางานร่วมกับชุมชน (Digital Ageing Society) เป็นต้น
• ภาคตะวันออกเฉียงเหนือ 20 จังหวัดโดย ศธภ.ภาคตะวันออกเฉียงเหนือ (อุดรธานี) รับผิดชอบ เพื่อตอบโจทย์การเป็น “ศูนย์กลางเศรษฐกิจของอนุภูมิภาคลุ่มแม่น้ําโขง”มีโครงการที่ได้รับอนุมัติแล้ว 331 โครงการ มีโครงการสําคัญ เช่น โครงการพัฒนาทักษะอาชีพงานกระจกและอลูมิเนียมแบบบูรณาการเพื่อสร้างโอกาสการสร้างงาน สร้างอาชีพ สร้างรายได้ให้กับประชาชน โครงการพัฒนาโรงเรียนและเกษตรกรสู่ Startup Smart Farmer เป็นต้น
• ภาคกลาง 17 จังหวัด และกรุงเทพมหานครโดย ศธภ.ภาคกลาง (ปทุมธานี) รับผิดชอบ เพื่อ“พัฒนากรุงเทพฯ สู่มหานครทันสมัยและภาคกลางเป็นฐานการผลิตสินค้าและบริการที่มีมูลค่าสูง”จํานวน 256 โครงการ มีโครงการสําคัญ เช่นการวางโครงสร้างพื้นฐานและยกระดับศักยภาพความสามารถสําหรับผู้สูงอายุในเขตเมือง โครงการเสริมสร้างศักยภาพคนรองรับการท่องเที่ยวตามแบบวิถีชุมชน เป็นต้น
• ภาคตะวันออก 8 จังหวัดโดย ศธภ.ภาคตะวันออก (ชลบุรี) รับผิดชอบ เพื่อมุ่งสู่การเป็น“ฐานเศรษฐกิจชั้นนําของอาเซียน”จํานวน 134 โครงการ มีโครงการสําคัญ เช่น โครงการผลิตและพัฒนาอาชีพกําลังคนสู่อุตสาหกรรม First S-Curve และ New S-Curve การยกระดับความสามารถภาษาอังกฤษบุคลากรใน 10 อุตสาหกรรมรองรับพื้นที่ EEC เป็นต้น
• ภาคใต้ 11 จังหวัดโดยศธภ.ภาคใต้ (นครศรีธรรมราช) รับผิดชอบ เพื่อพัฒนาพื้นที่ให้“เป็นเมืองท่องเที่ยวพักผ่อนตากอากาศระดับโลก เป็นศูนย์กลางผลิตภัณฑ์ยางพาราและปาล์มน้ํามันของประเทศ และเมืองเศรษฐกิจ​เชื่อมโยง​การค้า​การลงทุน​กับภูมิภาค​อื่นของโลก”มี 202 โครงการ โครงการสําคัญ เช่นโครงการพัฒนาและยกระดับมาตรฐานการรักษาโรคมะเร็งสําหรับการเป็นศูนย์กลางสุขภาพนานาชาติ “Medical Hub”โครงการพัฒนากระบวนการผลิตต้นแบบผลิตภัณฑ์ Oleochemical เป็นต้น
• ภาคใต้ชายแดน 3 จังหวัดโดย ศธภ.ภาคใต้ชายแดน (ยะลา) และศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) ร่วมขับเคลื่อนการดําเนินงาน เพื่อตอบโจทย์การพัฒนาพื้นที่ให้เป็น “แหล่งผลิตภาคเกษตรและอุตสาหกรรมเกษตรแปรรูปที่สําคัญของประเทศ และเป็นเมืองชายแดนเชื่อมโยงการค้าและการท่องเที่ยวกับพื้นที่ภาคใต้และการพัฒนาเศรษฐกิจของมาเลเซียและสิงคโปร์”จํานวน 79 โครงการ โครงการสําคัญ เช่น โครงการเสริมสร้างความเข้มแข็งให้กับชุมชนภาคใต้ชายแดน โครงการจัดตั้งห้องแล็บเพื่อยกระดับคุณภาพมาตรฐานการวิจัยและพัฒนาเทคโนโลยีและนวัตกรรมยางพาราของประเทศ เป็นต้น
2)สํานักงานคณะกรรมการการอาชีวศึกษานายสุเทพ ชิตยวงษ์ เลขาธิการ กอศ. กล่าวว่า ได้เชื่อมโยงทุกหน่วยงานในการเร่งจัดทํา Big Data โดยมีศูนย์ประสานงานการผลิตและพัฒนากําลังคนอาชีวศึกษาทั้ง 18 ศูนย์กลุ่มจังหวัดใน 6 ภาคร่วมรับผิดชอบ โดยมีภารกิจเร่งดวนคือ จัดเก็บข้อมูลสถานประกอบการที่ลงทะเบียนกับกรมโรงงานอุตสาหกรรม ชี้แจงแนวทางการปฏิบัติงานไปยังสถานศึกษา ที่สําคัญคือการนําสถานประกอบการที่จดทะเบียนกับกรมโรงงานอุตสาหกรรม มาลงทะเบียนในระบบ Big Data System ให้เสร็จสิ้นภายในเดือนกุมภาพันธ์ 2562
นอกจากนี้ ได้ปรับหลักสูตรอาชีวศึกษาให้เชื่อมโยงกับการศึกษาขั้นพื้นฐานและอุดมศึกษา, การจัดการศึกษาของผู้พิการ, โครงการทุนการศึกษาเฉลิมราชกุมารี, การจัดการศึกษาเรียนร่วมหลักสูตรอาชีวศึกษาและมัธยมฯ ตอนปลาย (ทวิศึกษา) ซึ่งปีที่ผ่านมาจัดงบไปกว่า 237 ล้านบาท มีผู้เรียน 40,000 คน รวมทั้งดําเนินโครงการโรงเรียนประชารัฐร่วมกับหน่วยงานอื่นๆ ที่เกี่ยวข้อง ซึ่งเป็นการบูรณาการที่เป็นรูปธรรมชัดเจน
3)สํานักงาน กศน.นายศรีชัย พรประชาธรรม เลขาธิการ กศน. กล่าวว่า ได้ชูบทบาทของสถาบัน กศน.ภาค เพื่อบูรณาการร่วมกับศึกษาธิการภาค/จังหวัด ตามโครงสร้างการขับเคลื่อนการปฏิรูปการศึกษาในภูมิภาคของ ศธ. เช่น สนับสนุนการขยายผล "ชุมชนต้นแบบ" ตามโครงการไทยนิยม ยั่งยืน, การแก้ไขปัญหาประชากรวัยเรียนนอกระบบการศึกษาเพื่อนํากลับเข้าสู่ระบบการศึกษาให้มากที่สุด, ขยายผลการอบรมหลักสูตรการค้าออนไลน์, ส่งเสริมให้ประชากรอ่านออกเขียนได้ ตลอดจนส่งเสริมการเรียนภาษาที่ 2 และ 3 เพื่อขานรับยุทธศาสตร์ชาติ 20 ปีอีกด้วย นอกจากนี้ กศน.จะขอเสนอเปิดสถาบัน กศน.ภาคใต้ชายแดนเพิ่ม เนื่องจากเดิม กศน.มี 5 ภาค เพื่อให้จัดการศึกษาเชิงบูรณาการไปสู่นโยบายสําคัญ "กศน.เข้มแข็ง" ในปี 2562
ชูศึกษาธิการภาตจะต้องเป็นนักเชื่อมโยงในพื้นที่
พล.อ.สุรเชษฐ์ย้ําถึงความสําคัญของ "ศึกษาธิการภาค" ด้วยว่า จะต้องมีลักษณะประจําตัว คือ เป็นนักเชื่อมโยง ไม่ว่าจะเป็นในระดับภาคหรือในระดับพื้นที่ เพื่อให้เกิดการบูรณาการอย่างแท้จริง โดยเฉพาะจัดทําข้อมูลสารสนเทศของภาคให้เป็นระบบ โดยใช้งบประมาณ ฐานข้อมูล และบุคลากรที่มีอยู่แล้วมาดําเนินการ เพราะเมื่อฐานข้อมูลมีความสมบูรณ์ ก็จะนําไปสู่การทํางาน กํากับดูแล ติดตามผลได้อย่างมีประสิทธิภาพ และในการทํางานทุกขั้นตอนต้องสร้างการรับรู้ควบคู่ไปด้วย
ทั้งหมดนี้ เป็นการขับเคลื่อนงานด้านการศึกษาในระดับพื้นที่ของ ศธ. ทั้ง 6 ภาค เพื่อมุ่งหวังให้ “การศึกษา” เป็นรากฐานสําคัญ ต่อการวางแผนพัฒนาประเทศ มีความสามารถในการแข่งขันกับนานาชาติ ก้าวสู่ความมั่นคง มั่งคั่ง อย่างยั่งยืน
สํานักงานปลัดกระทรวงศึกษาธิการ
Rewriter/Editorบัลลังก์ โรหิตเสถียร